CELEX: 62020CN0316
Language: el
Date: 2020-07-16 00:00:00
Title: Υπόθεση C-316/20: Αίτηση προδικαστικής αποφάσεως την οποία υπέβαλε το Tribunal Judicial da Comarca dos Açores (Πορτογαλία) στις 16 Ιουλίου 2020 — VO κ.λπ. κατά SATA International — Azores Airlines SA

1.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/21
            
         
      Αίτηση προδικαστικής αποφάσεως την οποία υπέβαλε το Tribunal Judicial da Comarca dos Açores (Πορτογαλία) στις 16 Ιουλίου 2020 — VO κ.λπ. κατά SATA International — Azores Airlines SA
      (Υπόθεση C-316/20)
      (2021/C 35/31)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Judicial da Comarca dos Açores
      
         Διάδικοι στην υπόθεση της κύριας δίκης
      
      
         Ενάγοντες: VO, ZO, ML, NB, KE, JE, PI, VY
      
         Εναγομένη: SATA International — Azores Airlines SA
      
         Προδικαστικό ερώτημα
      
      Εμπίπτουν στην έννοια των ταξιδίων με μειωμένο ναύλο που δεν διατίθεται άμεσα ή έμμεσα στο κοινό οι επιβάτες οι οποίοι έχουν πληρώσει μέρος του αντιτίμου του εισιτηρίου τους, όταν η αεροπορική εταιρία έχει επωμισθεί το υπόλοιπο μέρος του αντιτίμου στο πλαίσιο χορηγίας αθλητικής εκδήλωσης;
      Με διάταξη της 26ης Νοεμβρίου 2020, το Δικαστήριο (ένατο τμήμα) αποφάνθηκε:
      Το άρθρο 3, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (1), έχει την έννοια ότι ο εν λόγω κανονισμός δεν έχει εφαρμογή στην περίπτωση επιβάτη ο οποίος ταξιδεύει με εισιτήριο ειδικής τιμής εκδοθέν από αερομεταφορέα στο πλαίσιο χορηγίας εκδήλωσης, το οποίο προορίζεται μόνο για συγκεκριμένα πρόσωπα και εκδίδεται υπό τον όρο της προηγούμενης και εξατομικευμένης έγκρισης εκ μέρους του οικείου αερομεταφορέα.
      
         (1)  EE 2004, L 46, σ. 1.